Das Land isch nach der Houptstadt vo de Azteke, Mexico-Tenochtitlan (jitz Mexiko-Stadt), benennt. Für d Härkunft vo dr Bezeichnig Mexico (mē/ʃ/ĭ'co) gits verschideni Erklärige. Eini drvo seit dr Teil mē stammi vo mĕtl, wo für d Agavepflanze (o: Maguey) steit, u dr Teil xĭ vo xīctli (Nabel). Ds co bzw. co im Name sygi eifach en Ortssuffix. Zämegsetzt würd das heisse: "Dr Platz, wo dr Nabel bzw. Mittelpunkt vom Maguey ligt". En anderi Erklärig leitet Mexico vom Chriegsgott Mexitli här. U däm sy Name setzt sech zäme us metztli (Mond) u xīctli (Nabel), was de so viu heisst wi Mondching.